આપણે જ્યારે જૂના જમાનાની ફિલ્મ જોતા હોઈએ છીએ ત્યારે એ જૂના જમાનાને દર્શાવવા માટે ઘડિયાળ બહુ મોટો ભાગ ભજવે છે, કેમ કે એ ઘડિયાળ જોઈને જ આપણને ખબર પડી જાય છે કે આ તો પિક્ચર જૂના જમાનાનું છે; પણ એ જ જૂના જમાનાની ઘડિયાળ આજે એકવીસમી સદીમાં ઍન્ટિક ઘડિયાળના નામે લોકોને લલચાવી રહી છે. ક્રિસ્ટલ ઘડિયાળ પછી આ ઍન્ટિક ઘડિયાળ પણ લોકો ઘણી પસંદ કરી રહ્યા છે. આમાં તમને પહેલાંના જેવી કદાચ વુડનની ફીલ નહીં મળે, પણ તમને એવો લુક જરૂર મળશે. આ ઘડિયાળ પ્લાસ્ટિકથી બનાવવામાં આવે છે અને એના પર વુડન કોટિંગ ચડાવવામાં આવે છે. એ સાથે એમાં જે ડિઝાઇન છે એ હૅન્ડ-પેઇન્ટિંગ છે જેથી એનો લુક વુડન જેવો આવે. આમાં તમને ઓવલ શેપ, રાઉન્ડ શેપ જોવા મળે છે. એ તમને નૉર્મલ સાઇઝથી લઈને મોટી સાઇઝ સુધીની મળે છે.